Facultatea de Administrație și Afaceri a Universității din București anunță lansarea Școlii Doctorale de Științe Administrative
Facultatea de Administrație și Afaceri a Universității din București anunță lansarea Școlii Doctorale de Științe Administrative. Aceasta își propune să pregătească, la standarde educaționale de cea mai înaltă calitate, cercetători în domeniul administrației publice și funcționari publici.
Pentru anul universitar 2023-2024, admiterea la Școala Doctorală de Științe Administrative a FAA va avea loc în luna septembrie. Astfel, candidaturile se  vor transmite în  perioada 4-12 septembrie 2023, iar concursul de admitere va avea loc în data de 15 septembrie 2023. Mai multe detalii legate de concursul admitere sunt disponibile aici.
Cei patru coordonatori de doctorat afiliați acestei școli care oferă îndrumare pe o varietate largă de tematici de interes național și internațional sunt: prof. univ. dr. Dragoș Aligică, prof. univ. dr. Liviu Andreescu, prof. univ. dr. Elena Druică, prof. univ. dr. Călin Vâlsan. 
Programul doctoral în Științe Administrative va acoperi o nevoie recunoscută în domeniu, nu doar în România, dar și în Europa de Est, pregătind viitori cercetători și funcționari publici în spiritul competenței și integrității, folosind cele mai noi și înalte standarde academice și practice de până acum.
Ca rezultat, programul va crește calitatea de ansamblu a educației din România și, în particular, reputația și ținuta academică a Universității din București. Programul va ajuta, de asemenea, la crearea viitorilor funcționari publici după criterii de calitate de ultimă generație, contribuind la o mai bună reputație a acestui segment profesional atât în România, cât și peste hotare.
Detalii despre Școala Doctorală de Științe Administrative a FAA pot fi consultate aici. Mai multe informații despre admitere la studiile de doctorat la UB sunt disponibile aici. 

